Niue

Niue ye un estáu insular asitiáu nel Océanu Pacíficu Sur, a 2.400 km al noreste de Nueva Zelanda. La islla tien una estensión de 261 km² y una población, mayoritariamente d'etnia polinesia de 1.612 habitantes (2016). 
Niue asítiase nel interior d'un triángulo que los sos vértices son Tonga, Samoa y les islles Cook. La islla, a la que avecen a llamar La Roca, una abreviatura del so nome tradicional La Roca de Polinesia, ye una de les mayores islles de coral del mundu. El so terrenu tien dos niveles d'altitú. El superior fórmalu un cantil de caliar que cuerre paralelu a la costa, con una meseta nel centru de la islla con un altor de 60 m sobro'l nivel de la mar. El nivel inferior ye una terraza costera de 500 m d'anchor y 25-27 m d'altor, que se somorguia na mar al traviés de pequeños cantiles. La islla ta arrodiada por un arrecife de coral, que dexa un pasu na costa centruoccidental, cerca la capital, Alofi, a 237 km, 170° Oeste, alcuéntrase Beveridge reef un petón exemplu de recuperación d'especies.
Niue ye un estáu autogobernáu que caltién un estatus de llibre asociación con Nueva Zelanda, que dirixe la mayoría de les sos rellaciones diplomátiques. Como parte que son del Reinu de Nueva Zelanda, los niueanos son ciudadanos de Nueva Zelanda, y el rei d'Inglaterra ye, pola so condición de rei de Nueva Zelanda, el xefe del estáu. Ente'l 90 y el 95% de los niueanos viven en Nueva Zelanda, y ente ellos el 70% de los falantes de la llingua niueana. Niue ye un país billingüe: el 11% de la población ye falante d'inglés, el 46% de la llingua niueana y el 30% billingüe.

Nun ye un estáu miembru de les Naciones Xuníes, pero les organizaciones dependientes d'ella acepten el so estatus d'estáu llibre asociáu, y considérenlu equivalente a la independencia no que cinca a la llei internacional. Poro, Niue forma parte de delles de les axencies de la ONX, como la UNESCO o la OMS, y ye invitáu, igual que l'otru estáu que nun forma parte de la ONX les islles Cook, a asistir a les conferencies de Naciones Xuníes. Niue forma parte de la Comunidá del Pacíficu de magar 1980.

El país sodivídese en 14 conceyos (villages). Caún ye dirixíu por un conseyu, elixíu democráticamente, qu'escueye a un alcalde, y como los conceyos son, al tiempu, distritos electorales, caún unvia tamién un representante al parllamentu del país. Nesti pequeñu país democraticu les eleiciones llexislatives celébrense cada trés años.

El Plan Estratéxicu Integráu de Niue (Niue Integrated Strategic Plan, NISP), adoptáu en 2003, ye'l plan de desarrollu nacional, el que fixa les prioridaes nacionales de desarrollu en árees como la sostenibilidá financiera. De magar finales del sieglu XX el país tien convirtióse nún líder del crecimientu verde, y, cola axuda de la Xunión Europea, ta camudando toles sos fontes d'enerxía por otres renovables.Páxina web del pais estáu Niue

En 2020 foi nomada como Santuariu internacional del cielu escuru. 

 Referencies 

 Enllaces esternos 
Acerca de Niue

Categoría:Niue
Categoría:Islles
Categoría:Nueva Zelanda
Categoría:Océanu Pacíficu